Pous Siricius - Wikipedia
Siricius was die 38ste pous van die Rooms-Katolieke Kerk.
17 Desember 384
Sint Pous Siricius
334, Rome, Italië
26 November 399, Rome, Italië
1748, Rome deur Pous Benedictus XIV
Pous Siricius is 'n Romein, die seun van Tiburtius waarskynlik gebore in die jaar 334. Op 17 Desember 384 volg hy Pous Damasus I op en regeer tot sy dood op 26 November 399. Hy was die eerste biskop van Rome wat die titel Pontifex Maximus (Pous) gedra het. Hy word opgevolg deur Pous Anastasius I. Die naam ‘Siricius’ beteken “uit Siris”.
Sy verkiesing is bekragtig deur keiser Valentianus III in 'n brief aan Pinius op 23 Februarie 385. Teenpous Ursinus het toe nog geleef en aan sy amp bly vasklou.
Aan die begin van sy pontifikaat het Himerius van Tarragona in Spanje 'n brief aan die pous geskryf met vrae oor die doop, boetedoening, kerklike dissipline en die selibaat. Siricius het die brief beantwoord op 10 Februarie 385 waarin hy die vrae beantwoord met volle besef van sy verantwoordelikheid as die oppergesag in die kerk. Die brief is die oudste pouslike dekreet wat behoue gebly het.
'n Sinode is in Rome gehou op 6 Januarie 386 waar kerklike dissipline vasgelê is. Die pous het in al sy dekrete sy verantwoordelikheid as oppergesag van die kerk en die pastorale sorg vir al die Christene bevestig. Siricius het hard opgetree teen verskeie ketters. Hy het Jovianus en biskop Bonosus van Sardica veroordeel.
Tydens sy pontifikaat is die basiliek van Paulus voor die Mure op die Via Ostiensis gebou deur die keiser en in 390 deur die pous ingewy.
Siricius word as heilige vereer in die Rooms-Katolieke Kerk. Sy feesdag is op 26 November.
Liber Pontificalis, ed; DUCHESNE, I, 216–17
COUSTANT, Epist. Roman. Pont., I
JAFFÉ, Reg. Pont. Rom., I, 2nd ed, 40–42
BABUT, La plus ancienne Décrétale (PARIS, 1904)
LANGEN, Gesch. der röm. Kirche, I (Bonn, 1881), 611 sqq.
RAUSCHEN, Jahrb. der christl. Kirche (Freiburg, 1897)
GRISAR, Gesch. Roms u. der Päpste, I, passim
HEFELE, Konziliengesch., II, 2nd ed., 45–48, 51.
Wikimedia Commons bevat media in verband met Siricius.
Damasus I Pous (Pontifex Maximus)
384 – 399 Opgevolg deur
Ontsluit van "https://af.wikipedia.org/w/index.php?title=Pous_Siricius&oldid=1791760"
Last edited on 8 September 2018, at 12:42